Ο **Νίκολα Μιλουτίνοφ** (σερβικά: *Никола Милутинов*, λατινική γραφή: *Nikola Milutinov)*, (Νόβι Σαντ, 30 Δεκεμβρίου 1994) είναι Σέρβος επαγγελματίας διεθνής καλαθοσφαιριστής. Έχει ύψος 2.13 μέτρα και αγωνίζεται στη θέση του σέντερ για τον Ολυμπιακό και την Εθνική Σερβίας. Είναθ γνωστός με τα ψευδώνυμα ***Μίλου*** και ***Μιλουχίνοφ.***

Σταδιοδρομία
------------

### ΚΚ Χέμορφαμ

Η επαγγελματική καριέρα του Σέρβου αθλητή ξεκίνησε το 2011, όταν αγωνίστηκε τη σεζόν 2011-12, στη σερβική ομάδα KK Χέμορφαμ.

### Παρτιζάν Βελιγραδίου

Τον Ιούνιο του 2012, ο Μιλουτίνοφ, υπέγραψε τετραετές συμβόλαιο με την ομάδα του Βελιγραδίου, Παρτιζάν, της Αδριατικής Λίγκας. Στην πρώτη σου σεζόν με τη φανέλα της Παρτιζάν, κατέκτησε το πρωτάθλημα το εν λόγω πρωτάθλημα, καθώς και το Σερβικό πρωτάθλημα. Την επόμενη χρονιά, πανηγύρισε ξανά τον Πρωτάθλημα Σερβίας, κερδίζοντας στους τελικούς τον Ερυθρό Αστέρα, με σκορ 3-1.

#### 2014–15

Τη σεζόν 2014-15, μετά τις αποχωρήσεις των Ντέγιαν Μούσλι και Τζοφρί Λοβέρν, ο Μιλουτίνοφ, είδε τον χρόνο συμμετοχής του να αυξάνεται. Στις 15 Νοεμβρίου του 2014, σε έναν αγώνα κόντρα στη Λέφσκι Σόφιας, έκανε νταμπλ-νταμπλ, πετυχαίνοντας 21 πόντους και μαζεύοντας 10 ριμπάουντ. Αυτή η εμφάνιση τον έφερε στην καλύτερα πεντάδα της Αδριατικής Λίγκας, για την όγδοη αγωνιστική. Στις 14 Απριλίου του 2015, στους ημιτελικούς της Λίγκας, κόντρα στον Ερυθρό Αστέρα, είχε έναν τραυματισμό στο μάτι δεξί του μάτι (συγκεκριμένα στον κερατοειδή χιτώνα), μετά από σφοδρή σύγκρουση με τον Γιάκα Μπλάζιτς. Εκείνος επέστρεψε στον επόμενο αγώνα, χωρίς όμως το ιατρικό επιτελείο να το έχει εγκρίνει απόλυτα αυτό. Ο Μιλουτίνοφ αγωνίστηκε σε 28 αγώνες εκείνη τη σεζόν, έχοντας 9.8 πόντους ανά παιχνίδι και 7.6 ριμπάουντ ανά παιχνίδι.

### Ολυμπιακός Πειραιώς

#### 2015–16

Στις 25 Ιουλίου του 2015, υπέγραψε συμβόλαιο συνεργασίας με τον Ολυμπιακό Πειραιώς, με τριετή ισχύ. Την πρώτη του σεζόν στον Ολυμπιακό, κατέκτησε το Πρωτάθλημα Ελλάδας, κερδίζοντας στους τελικούς τον Παναθηναϊκό με σκορ 3-1.

#### 2016-17

Την επόμενη σεζόν είδε τον χρόνο συμμετοχής του να ανεβαίνει, ειδικότερα μετά τον τραυματισμό του Πάτρικ Γιανγκ, ο οποίος δεν επανερχόταν σε καλή αγωνιστική κατάσταση. Εκείνη τη σεζόν ο Ολυμπιακός έφτασε έως τον τελικό της Ευρωλίγκα, χωρίς να καταφέρει να τον κερδίσει, καθώς και στους τελικούς του Ελληνικού Πρωταθλήματος του οποίους έχασε κι αυτούς, από τον Παναθηναϊκό. Παρόλα αυτά, η σεζόν ήταν πολύ θετική για την απόδοση του Μιλουτίνοφ, καθώς από τρίτος σέντερ της ομάδας βρέθηκε δεύτερος και με την ανοδική πορεία που σημείωσε, ονομάστηκε και ο "Πιο βελτιωμένος καλαθοσφαιριστής της Basket League".

#### 2017–18

Το καλοκαίρι του 2017 υπήρξαν συζητήσεις να ενεργοποιήσει το μπάι-άουτ και να φύγει από τον Ολυμπιακό, με προορισμό την αμερικανική ομάδα που τον επέλεξε. Ωστόσο, αυτό δεν έγινε, και αυτή τη σεζόν ήταν ο πρώτος center της πειραϊκής ομάδας. Μάλιστα, τον Οκτώβριο του 2017, ανανέωσε το συμβόλαιο του για άλλα τρία χρόνια. Στην Ευρωλίγκα αποκλείστηκε στα πλέι οφ από τη Ζαλγκίρις. Στους τελικούς του Ελληνικού Πρωταθλήματος έχασε από τον Παναθηναϊκό. 

#### 2018-19

Αυτή τη σεζόν ο Μιλουτίνοφ ήταν ο αθλητής που ξεχώρισε από τον Ολυμπιακό σε μια κακή σεζόν, στην οποία οι ερυθρόλευκοι έμειναν εκτός πλέι οφ στην Ευρωλίγκα και αποκλείστηκαν στον ημιτελικό κυπέλλου Ελλάδος από τον Παναθηναϊκό. Ο ίδιος μπήκε στην καλύτερη πεντάδα του ελληνικού πρωταθλήματος. Στην Ευρωλίγκα μέτρησε 11.7 πόντους και 7.9 ριμπάουντ κατά μέσο όρο.

#### 2019-20

Η σεζόν 2019-20, τον βρήκε μόνο στην Ευρωλίγκα λόγω του εθελούσιου υποβιβασμού του Ολυμπιακού στην Α2 Εθνική Κατηγορία. Είχε 10.3 πόντους και 8.2 ριμπάουντ σε 25 λεπτά μέσο όρο και μέχρι να διακοπεί η σεζόν λόγω της πανδημίας του κορωνοϊού, ο Μιλουτίνοφ ήταν πρώτος ριμπάουντερ και πέμπτος σε αξιολόγηση παίκτης της διοργάνωσης. Στις 12 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) του Ολυμπιακού στη δεκαετία 2010-2020, όντας έκτος σε ψήφους του κοινού με ποσοστό 72.85%.

### ΤΣΣΚΑ Μόσχας

#### 2020-21

Στις 2 Ιουνίου 2020, ανακοινώθηκε από την ΤΣΣΚΑ Μόσχας, μέχρι το 2023. Στις 30 Δεκεμβρίου 2020, έγινε ο παίκτης με τα περισσότερα επιθετικά ριμπάουντ στην ιστορία της Ευρωλίγκα σε έναν αγώνα, αφού κόντρα στην Αρμάνι Μιλάνο μάζεψε 16. Με τις καλές του εμφανίσεις τον Δεκέμβριο του 2020 (είχε κατά μέσο όρο 12,5 πόντους και 12,5 ριμπάουντ ενώ σούταρε με ποσοστό 66% στα δίποντα) κέρδισε τον τίτλο του MVP του μήνα στην Ευρωλίγκα, για πρώτη φορά στην καριέρα του. Στις 29 Ιανουαρίου 2021, τραυματίστηκε στον δεξιό του ώμο με αποτέλεσμα να μείνει περίπου δύο μήνες εκτός δράσης. Στις 10 Ιουνίου κατέκτησε για πρώτη φορά την VTB Λίγκα, αφού η ΤΣΣΚΑ Μόσχας κέρδισε στη σειρά των τελικών την Ούνικς Καζάν με 3-0.

#### 2021-22

Στις 18 Σεπτεμβρίου, κατέκτησε το πρώτο Σούπερ Καπ της VTB Λίγκα, νικώντας τη Ζενίτ 81-73 με τον ίδιο να έχει 10 πόντους και 5 ριμπάουντ. Στις 28 Ιανουαρίου 2022, κόντρα στην Ούνικς Καζάν είχε 17 πόντους (5/8 βολές, 6/7 δίποντα), 7 ριμπάουντ, 2 ασίστ, 2 λάθη, 2 μπλοκ και 8 κερδισμένα φάουλ στα 31:55 που έμεινε στο παρκέ, συγκεντρώνοντας 28 βαθμούς στο σύστημα αξιολόγησης και αναδείχτηκε MVP της 23ης αγωνιστικής της Ευρωλίγκα. Στις 4 Φεβρουαρίου κόντρα στην Άλμπα Βερολίνου, είχε 21 πόντους (7/8 βολές, 7/10 δίποντα), 11 ριμπάουντ, 2 κλεψίματα και 1 μπλοκ στα 30:35 που αγωνίστηκε, συγκεντρώνοντας 36 βαθμούς στο σύστημα αξιολόγησης και αναδείχτηκε MVP της 25ης αγωνιστικής της Ευρωλίγκα.

#### 2022-23

Για τον Οκτώβριο του 2022, αναδείχτηκε MVP του μήνα έχοντας 13.5 πόντους, 7.7 ριμπάουντ και 1.5 ασίστ με την αξιολόγηση του να φτάνει στους 24.8 βαθμούς. Στις 11 Μαΐου 2023, ανακοινώθηκε ότι αποτελεί τον MVP της VTB Λίγκα αφού είχε 16.1 πόντους, 9.1 ριμπάουντ, 1.5 ασίστ και 28.4 PIR κατά μέσο όρο αγωνιζόμενος σε 28 αγώνες της κανονικής περιόδου. Παράλληλα μέτρησε 13 νταμπλ-νταμπλ. Στις 30 Μαΐου, η ΤΣΣΚΑ Μόσχας αποχαιρέτησε και επίσημα τον αθλητή μετά από τρία χρόνια παρουσίας του στην ομάδα.

### Ολυμπιακός Πειραιώς

Στις 24 Ιουνίου 2023, ανακοινώθηκε η επιστροφή του στον Ολυμπιακό μετά από τρία χρόνια, με συμβόλαιο μέχρι το 2025. Στις 19 Οκτωβρίου 2023 κόντρα στην Παρτιζάν για την Ευρωλίγκα, είχε 16 πόντους (2/4 δίποντα, 12/14 βολές), 7 ριμπάουντ, 2 ασίστ, 10 κερδισμένα φάουλ και 30 βαθμούς στο σύστημα αξιολόγησης και αναδείχτηκε MVP της αγωνιστικής στην διοργάνωση. Στις 18 Ιανουαρίου 2024 κόντρα στη Μακάμπι Τελ Αβίβ, είχε ντμαπλ-ντμαπλ με 20 πόντους (8/12 δίποντα, 4/5 βολές), 20 ριμπάουντ (9 επιθετικά, 11 αμυντικά), 1 ασίστ, 1 κλέψιμο, 1 λάθος, 1 μπλοκ και 6 κερδισμένα φάουλ σε 31:31 και με 40 βαθμούς στο σύστημα αξιολόγησης, αναδείχτηκε MVP της 22ης αγωνιστικής της Ευρωλίγκα. Στις 18 Φεβρουαρίου 2024, κατέκτησε το Κύπελλο Ελλάδας, νικώντας στον τελικό τον Παναθηναϊκό με 69-58.

### NBA draft

Στις 16 Απριλίου του 2015, ο Μιλουτίνοβ, δήλωσε συμμετοχή στα ΝΒΑ draft του 2015. Στις 25 Ιουνίου του 2015, ο Μιλουτίνοφ επελέγη στον πρώτο γύρο, από τους Σαν Αντόνιο Σπερς, ως 26o pick. Τον Αύγουστο του 2021, τα δικαιώματα στο ΝΒΑ του διεθνούς Σέρβου σέντερ, μεταφέρθηκαν στους Μπρούκλιν Νετς από τους Σαν Αντόνιο Σπερς, ως κομμάτι της μεγάλης ανταλλαγής που ενέπλεξε τις δύο αυτές ομάδες μαζί με τους Λέικερς, τους Ουίζαρντς και τους Πέισερς.

Εθνική Σερβίας
--------------

### Νέοι

Ο Μιλουτίνοφ αγωνίστηκε στην Εθνική Σερβίας U19, στο Παγκόσμιο Πρωτάθλημα της FIBA U19, στην Πράγα. Εκεί η ομάδα του κατάφερε να κερδίσει το ασημένιο μετάλλιο, μετά από ήττα που υπέστη από την αντίστοιχη ομάδα των ΗΠΑ. Ο Μιλουτίνοφ, σε εκείνο το τουρνουά είχε 10.7 πόντους ανά παιχνίδι και 5.9 ριμπάουντ ανά παιχνίδι.

### Ανδρών

Στο Ευρωμπάσκετ του 2015, ο Μιλουτίνοφ, αγωνίστηκε για πρώτη φορά με τη φανέλα της Εθνικής Σερβίας Ανδρών, υπό τις οδηγίες του Αλεξάντερ Τζόρτζεβιτς. Η Σερβία σε ένα δύσκολο γκρουπ, κατάφερε να περάσει πρώτη με 5-0 σκορ, στη φάση των 16. Ωστόσο, στα ημιτελικά της διοργάνωσης, αποκλείστηκαν από τη Λιθουανία, με σκορ 67-74. Στον αγώνα για το χάλκινο μετάλλιο η Σερβία ηττήθηκε από τη Γαλλία 81-68. Ο Μιλουτίνοφ, αγωνίστηκε σε έξι αγώνες, έχοντας τον μικρότερο χρόνο συμμετοχής της ομάδας του, 3.5 λεπτά ανά αγώνα. Επίσης ήταν παρών στο Παγκόσμιο Κύπελλο 2019 στην Κίνα μετρώντας 7 πόντους και 2.3 ριμπάουντ σε 8 αγώνες. Αγωνίστηκε στο Ευρωμπάσκετ 2022, φτάνοντας μέχρι τους 16, όπου η Σερβία αποκλείστηκε αναπάντεχα από την Ιταλία, ενώ ήταν ένα από τα φαβορί της διοργάνωσης. Ήταν παρών στο Παγκόσμιο Κύπελλο 2023, στο οποίο η Σερβία κατέκτησε το ασημένιο μετάλλιο αφού ηττήθηκε στον τελικό από την Γερμανία 83-77.

Τίτλοι και Διακρίσεις
---------------------

### Συλλογικοί

#### Παρτιζάν Βελιγραδίου

* Αδριατική Λίγκα: (2013)
* 2x Πρωτάθλημα Σερβίας: (2013, 2014)

#### Ολυμπιακός Πειραιώς

* Πρωτάθλημα Ελλάδος: (2016)
* Σουπερ καπ Ελλάδας: (2023)
* Κύπελλο Ελλάδας: (2024)

#### ΤΣΣΚΑ Μόσχας

* VTB Λίγκα: (2021)
* Σούπερ Καπ VTB Λίγκα: (2021)

### Ατομικοί

* MVP του μήνα στην Ευρωλίγκα: (Δεκέμβριος 2020)
* 8x MVP της αγωνιστικής στην Ευρωλίγκα: (28η αγωνιστική, 2017/18), (2η αγωνιστική, 2018/19), (13η αγωνιστική, 2018/19), (16η αγωνιστική, 2018/19). (23 αγωνιστική, 2021/22), (25η αγωνιστική, 2021/22), (4η αγωνιστική, 2023/24), (22η αγωνιστική, 2023/24)
* Πρώτος στα ριμπάουντ στην Ευρωλίγκα: (2021)
* Πιο Βελτιωμένος Καλαθοσφαιριστής του Πρωταθλήματος Ελλάδας: (2017)
* 2x Καλύτερη πεντάδα του Πρωταθλήματος Ελλάδας: (2018, 2019)
* 2x Ελληνικό All-Star Game: (2018, 2019)
* MVP στη VTB Λίγκα: (2023)
* MVP του μήνα στην VTB Λίγκα: (Οκτώβριος 2022)
* 2x Πρώτος στα ριμπάουντ στην VTB Λίγκα: (2021, 2023)

### Διεθνείς

#### Εθνική Σερβίας U18

* Ασημένιο μετάλλιο στο Παγκόσμιο Πρωτάθλημα K19

Παραπομπές
----------

1. ↑  «Νίκολα Μιλουτίνοφ». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 26 Φεβρουαρίου 2016.
2. ↑  «Milutinov pojačao Partizan, odlazi pola ekipe» (στα Serbian). vesti-online.com. June 22, 2012.. Ανακτήθηκε στις December 6, 2012.
3. ↑  «Ništa novo, Partizan je šampion!». *b92.net* (στα Serbian). Ανακτήθηκε στις 21 Ιουνίου 2014. CS1 maint: Μη αναγνωρίσιμη γλώσσα (link)
4. ↑  «Full Statistics: Levski Sofia - Partizan Belgrade». *abaliga.com*. Αρχειοθετήθηκε από το πρωτότυπο στις 2015-09-12.. Ανακτήθηκε στις 18 November 2014.
5. ↑  «Centri Partizana, Miljenović u Top5» (στα Serbian). *b92.net*.. Ανακτήθηκε στις 18 November 2014.
6. ↑  «Повреда Милутинова, центар Партизана под знаком питања за други меч» (στα Serbian). *zurnal.rs* (14 April 2015).. Ανακτήθηκε στις 23 April 2015.
7. ↑  «Milutinov bi da igra, lekari protiv» (στα Serbian). *b92.net* (15 April 2015).. Ανακτήθηκε στις 23 April 2015.
8. ↑  «Olympiacos adds size with Milutinov». *Euroleague.net*. 25 July 2015.. Ανακτήθηκε στις 25 July 2015.
9. ↑  Πιο βελτιωμένος παίκτης: Νίκολα Μιλουτίνοβ (Ελληνικά).
10. ↑  Olympiacos extended Milutinov for three more years
11. ↑  Team, Onsports (26 Απριλίου 2018). «Τον έπνιξε και του στέρησε το Βελιγράδι!». *Onsports.gr*. Ανακτήθηκε στις 5 Απριλίου 2019.
12. ↑  «Αυτή είναι η καλύτερη πεντάδα της σεζόν στην Basket League». *www.sdna.gr*. Αρχειοθετήθηκε από το πρωτότυπο στις 16 Ιουλίου 2019. Ανακτήθηκε στις 16 Ιουλίου 2019.
13. ↑  «Ολυμπιακός: Με Πρίντεζη, Σπανούλη, Σλούκα και Παπαλουκά η ομάδα της δεκαετίας». *Eurohoops*. 12 Αυγούστου 2020. Ανακτήθηκε στις 12 Αυγούστου 2020.
14. ↑  «ΤΣΣΚΑ: Ανακοίνωσε τον Νίκολα Μιλουτίνοφ! (Pic)». *Eurohoops*. 2 Ιουνίου 2020. Ανακτήθηκε στις 2 Ιουνίου 2020.
15. ↑  «Νίκολα Μιλουτίνοφ: Έγραψε ιστορία στην Ευρωλίγκα ανήμερα των γενεθλίων του! (video)». *Eurohoops*. 31 Δεκεμβρίου 2020. Ανακτήθηκε στις 4 Ιανουαρίου 2021.
16. ↑  «Ο Μιλουτίνοφ MVP Δεκεμβρίου στην EuroLeague! (vid)». *www.gazzetta.gr*. Ανακτήθηκε στις 4 Ιανουαρίου 2021.
17. ↑  «ΤΣΣΚΑ Μόσχας: Δύο μήνες εκτός ο Μιλουτίνοφ λόγω τραυματισμού (vid)». *www.gazzetta.gr*. Ανακτήθηκε στις 30 Ιανουαρίου 2021.
18. ↑  «ΤΣΣΚΑ - Ούνικς 89-81: Κατέκτησε την VTB League με 'σκούπα' η ομάδα του Ιτούδη». *www.sport24.gr*. Ανακτήθηκε στις 11 Ιουνίου 2021.
19. ↑  «ΤΣΣΚΑ - Ζενίτ 81-73: Στην 'αρκούδα' ο τίτλος του Super Cup της VTB League». *www.sport24.gr*. Ανακτήθηκε στις 22 Σεπτεμβρίου 2021.
20. ↑  «EuroLeague: MVP της 23ης αγωνιστικής ο Μιλουτίνοφ | Gazzetta». *www.gazzetta.gr*. Ανακτήθηκε στις 29 Ιανουαρίου 2022.
21. ↑  «EuroLeague: Ο Μιλουτίνοφ πάτησε την Άλμπα και βγήκε MVP της 25ης αγωνιστικής | Gazzetta». *www.gazzetta.gr*. Ανακτήθηκε στις 4 Φεβρουαρίου 2022.
22. ↑  «Ο Νίκολα Μιλουτίνοφ MVP για τον Οκτώβριο στη VTB League (Video)». *Eurohoops*. 1 Νοεμβρίου 2022. Ανακτήθηκε στις 6 Φεβρουαρίου 2023.
23. ↑  «Nikola Milutinov is the MVP of the Regular Season | VTB United League - Official Website» (στα Αγγλικά). Ανακτήθηκε στις 16 Μαΐου 2023.
24. ↑  «Ολυμπιακός, Μιλουτίνοφ: Η επίδρασή του στη σεζόν της ΤΣΣΚΑ Μόσχας | Gazzetta». *www.gazzetta.gr*. Ανακτήθηκε στις 30 Μαΐου 2023.
25. ↑  «Μιλουτίνοφ: Το επίσημο αντίο της ΤΣΣΚΑ (pic)». *Eurohoops*. 30 Μαΐου 2023. Ανακτήθηκε στις 30 Μαΐου 2023.
26. ↑  «Μιλουτίνοφ: Ο Σέρβος επέστρεψε στον Ολυμπιακό! (vid) | Gazzetta». *www.gazzetta.gr*. Ανακτήθηκε στις 25 Ιουνίου 2023.
27. ↑  «Ο Νίκολα Μιλουτίνοφ έβδομη φορά MVP, με ρεκόρ επταετίας στις βολές για τον Ολυμπιακό». *Eurohoops*. 21 Οκτωβρίου 2023. Ανακτήθηκε στις 21 Οκτωβρίου 2023.
28. ↑  «Μιλουτίνοφ: MVP της 22ης αγωνιστικής ο Σέρβος σέντερ του Ολυμπιακού | Gazzetta». *www.gazzetta.gr*. Ανακτήθηκε στις 22 Ιανουαρίου 2024.
29. ↑  «Παναθηναϊκός - Ολυμπιακός 58-69: Άμυνα και «αεροπορία» έστειλαν την κούπα στον Πειραιά (vid) | Gazzetta». *www.gazzetta.gr*. Ανακτήθηκε στις 18 Φεβρουαρίου 2024.
30. ↑  «Nikola Milutinov will enter the draft». *sportando.com*. 16 April 2015.. Ανακτήθηκε στις 19 May 2015.
31. ↑  «Spurs select Nikola Milutinov and Cady Lalanne in NBA Draft». *NBA.com*. 25 Ιουνίου 2015. Ανακτήθηκε στις 25 Ιουνίου 2015.
32. ↑  «Νίκολα Μιλουτίνοφ: Τα δικαιώματα του από τους Σπερς στους Νετς». *Eurohoops*. 5 Αυγούστου 2021. Ανακτήθηκε στις 5 Αυγούστου 2021.
33. ↑  Serbia 11 - Nikola Milutinov Main Statistics.
34. ↑  «AMBITIOUS SERBIA UNVEIL POWERFUL 12-MAN SQUAD». *eurobasket2015.org*. 2 September 2015. Αρχειοθετήθηκε από το πρωτότυπο στις 2015-09-05.. Ανακτήθηκε στις 3 September 2015.
35. ↑  «LITHUANIA END SERBIAN STREAK, RETURN TO FINAL». *eurobasket2015.org*. Αρχειοθετήθηκε από το πρωτότυπο στις 2015-09-19.. Ανακτήθηκε στις 20 September 2015.
36. ↑  «FRANCE REWARD HOME SUPPORT WITH BRONZE». *eurobasket2015.org*. 20 September 2015. Αρχειοθετήθηκε από το πρωτότυπο στις 2015-09-22.. Ανακτήθηκε στις 20 September 2015.
37. ↑  Serbia Accumulated Statistics.
38. ↑  «Mamma Mia τι Ιταλία! Ταπείνωσε τους Σέρβους και είναι στους "8"! (videos)». *Eurohoops*. 11 Σεπτεμβρίου 2022. Ανακτήθηκε στις 12 Σεπτεμβρίου 2022.
39. ↑  «Η Γερμανία στην κορυφή του κόσμου, 83-77 την Σερβία! (videos)». *Eurohoops*. 10 Σεπτεμβρίου 2023. Ανακτήθηκε στις 10 Σεπτεμβρίου 2023.
40. ↑  Newsroom 1 (18 Οκτωβρίου 2018). «Μιλουτίνοφ: MVP της 2ης αγωνιστικής μαζί με τον Ράντολφ». *Magnesia News*. Ανακτήθηκε στις 2 Ιουνίου 2020.
41. ↑  «MVP της αγωνιστικής ο... βασιλιάς Μιλουτίνοφ! (video)». *Eurohoops*. 19 Δεκεμβρίου 2018. Ανακτήθηκε στις 2 Ιουνίου 2020.
42. ↑  «Ευρωλίγκα: MVP της αγωνιστικής ο ΑΠΙΣΤΕΥΤΟΣ Μιλουτίνοφ! (video)». *Eurohoops*. 4 Ιανουαρίου 2019. Ανακτήθηκε στις 2 Ιουνίου 2020.

Εξωτερικοί σύνδεσμοι
--------------------

* Nikola Milutinov at abaliga.com
* Nikola Milutinov at draftexpress.com
* Nikola Milutinov at euroleague.net
* Nikola Milutinov at prague2013.fiba.com
* Νίκολα Μιλουτίνοφ στο Instagram
* Νίκολα Μιλουτίνοφ, επίσημος λογαριασμός στο Twitter.

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Ολυμπιακού Πειραιώς ― 2023-24 |
| --- |
|  |
| 0 | 
* **0** Γουόκαπ
* **1** Γουίλιαμς-Γκος
* **3** Κάνααν
* **4** Λούντζης
* **5** Λαρεντζάκης
* **8** Μήτρου-Λονγκ
* **10** Φολ
* **16** Παπανικολάου **(C)**
* **17** Μπραζντέικις
* **25** Πίτερς
* **30** Πετρούσεφ
* **33** Μιλουτίνοφ
* **43** Σίκμα
* **50** Τανούλης
* **77** ΜακΚίσικ
* **81** Αμπόσι

Προπονητής: Μπαρτζώκας Βοηθοί: Παππάς - Μποζίκας |  |

 |